stanford-oval/wikipedia huggingface dataset:
עופר גלזר
ביוגרפיה > הפרשה הפלילית

ב-2003, חודשים ספורים לאחר נישואיו לאריסון, נחקר עופר גלזר בחשד למעשים מגונים שביצע בשתי נשים. נגד גלזר הוגש כתב אישום בבית משפט השלום בתל אביב, ולמרות הכחשותיו, הורשע במעשים מגונים ובהטרדה מינית ונידון לחצי שנת מאסר וכן פיצוי כספי למתלוננות. לאחר שגזר הדין אושר גם בבית המשפט המחוזי ריצה גלזר את עונש המאסר ב-2007 בכלא מעשיהו, ולאחר ניכוי שליש בגין התנהגות טובה שוחרר ושב לעסקיו. עניינו נסקר בהרחבה באמצעי התקשורת, והודגשה במיוחד התייצבותה של אשתו הטרייה, שרי אריסון, ושל ידידם רני רהב, לימינו. אריסון סוקרה כשהיא מלווה אותו לדיוני בית המשפט, והצהירה כי היא אוהבת את בעלה ומאמינה בחפותו.
הערות שוליים

↑  מביא כסף הביתה מאת יהודה שרוני nrg
↑  פ (ת"א) 8515/04 מדינת ישראל נגד עופר גלזר
↑  פ (ת"א) 8515/04 מדינת ישראל נגד עופר גלזר
↑  עפ (ת"א) 72174/05 עופר גלזר נגד מדינת ישראל
בלגן

.
.
מטבח מבולגן
חדר מבולגן
כלב מבלגן ריפוד של כרית
בָּלָגָן (או בלאגן) הוא שם עצם בסלנג בעברית ישראלית ופירושו אי-סדר, מהומה וגם אנדרלמוסיה, הן במובן פיזי והן במובן מנטלי. משם העצם נגזר שורש מרובע: בלג"ן, ממנו נוצרו פעלים בבניינים שונים, כגון: מְבֻלְגָּן, בִּלְגֵּן, הִתְבַּלְגֵּן.
אטימולוגיה

מקורה של המילה בפרסית (بالا-خانه, נהגתה: "בָּאלָא-חָ'אנֶה") במשמעות מרפסת או עליית גג. המילה נקלטה בטורקית (ונהגתה: "בלה האן") וממנה גם ברוסית, במשמעות מחסן, ובהגייה "בלגן". החל מהמאה ה-18 שימשו מחסנים כאלו להצגות תיאטרון מבדחות, שכונו אף הן "בלגן", ומהן הורחב השימוש במילה לתיאור מצבי אי סדר. בשפות סלאביות המילה או השתלשלויותיה קיימות במשמעות המקורית (מרפסת, עליית גג) או במשמעות המאוחרת (אי סדר).
המילה בלגן במשמעות אי סדר הגיעה לעברית עם העליות הראשונות. מילה נרדפת בסלנג הישראלי היא ברדק, שגם מקורה ברוסית.
משמעות

אי סדר הוא מושג יסודי בתפיסה האנושית, החל מנוכחותו במיתוסי בריאת העולם כדוגמת ה"תוהו ובוהו" התנ"כי והכאוס במיתולוגיה היוונית וכלה במושגי האנטרופיה והכאוס בתאוריות פיזיקליות מודרניות.
בחיי היומיום הבלגן הוא פעמים רבות גם מקור ללכלוך, שכן קשה לנקות אזור מבולגן, ולכן בלגן שנותר על כנו זמן רב גורר הצטברות לכלוך. סידור הבלגן הביתי הוא מטלה שיש שמתמודדים עמה באופן שגרתי, ויש שמתייחסים אליה בדחיינות. ביצוע מטלה זו נתפס פעמים רבות כמתאים לילדים מגיל צעיר כחלק מהמאמץ המשפחתי לתחזוקת משק הבית, ואי ביצועה מוביל לעיתים לעימות של הורים עם ילדיהם.
בתרבות

בתרבויות רבות תחילת עונת האביב נתפסת כמבשרת התחדשות, וככזו היא מעוררת מוטיבציה לשינוי וטיהור פיזי ורוחני, המיושמת לעיתים בניקיון יסודי - ניקיון האביב. ביהדות, ההכנות לפסח, חג האביב, מוּנעות מסורתית על ידי הצורך להכשיר את הבית מחמץ ומספקות גם הן עילה לניקיון וסדר יסודי.
יש המאמינים כי משרד או שולחן עבודה מבולגן מעיד על בלגן מנטלי או חוסר מקצועיות של בעליו. סברה מנוגדת היא כי הבלגן מעיד על יצירתיות ודינמיות. עשוי להתקיים גם "בלגן מאורגן" שבעליו מתמצא בו היטב, וסידורו עלול להשפיע לרעה על תפקוד יוצרו.
תורת הפנג שווי הניו אייג'ית רואה בבלגן מכשול שיש לטפל בו.
שיאני הבלגן הם אספני גרוטאות כפייתיים (תסמין של טורדנות כפייתית) הממלאים את בתיהם עד אפס מקום בחפצים ובאשפה.
לתיאור בלגן קיצוני משמשים הביטויים "בלגן אטומי" ו"בלגן אימים".
ראו גם

ארגון (פעולה)
הערות שוליים

↑  מילון פרסית.
↑  Fred Penzel, "להציל את העולם"
קרל סייגן

| --- | --- |

 לידה:  9 בנובמבר 1934 ברוקלין, ארצות הברית 
 פטירה:  20 בדצמבר 1996 (בגיל 62) סיאטל, ארצות הברית 
 ענף מדעי:  אסטרונומיה
 מקום מגורים:  ארצות הברית
 מקום קבורה:  Lake View Cemetery 
 מקום לימודים:  אוניברסיטת שיקגו (1955)  אוניברסיטת שיקגו (1956)  אוניברסיטת שיקגו (1960)  תיכון ראהווי 
 מנחה לדוקטורט:  ג'ררד קויפר 
 מוסדות:  אוניברסיטת קורנל 
 תלמידי דוקטורט:  James B. Pollack, סטיבן סוטר, Steven Squyres, Owen Toon 
 פרסים והוקרה:  Solstice Award (2013)  עמית הוועדה למחקר סקפטי  היכל התהילה הבנילאומי של החלל (2004)  מדליית נאס"א להישג יוצא דופן  פרס הוגו להצגה הדרמטית (1998)  מדליית נאס"א לשירות ציבורי מצטיין  היכל התהילה של ניו ג'רזי  פרס קאיפר (1998)  מדליית רווחת הכלל (1994)  פרס קרל סייגן להבנה ציבורית של המדע (1993)  Harold Masursky Award for Meritorious Service to Planetary Science (1991)  מדליית ארסטד (1990)  פרס לוקוס לנובלה הראשונה הטובה ביותר (1986)  הרצאת לאו סילארד (1985)  פרס ג'יימס פארקס מורטון לבין-דתיות  פרס הוגו לעבודה הקשורה הטובה ביותר (1981)  הומניסט השנה (1981)  פרס פוליצר לספרי עיון כלליים (1978)  פרס קלפמקה-רוברטס (1974) 
 בן או בת זוג:  Linda Salzman Sagan (6 באפריל 1968–1981)  לין מרגוליס (16 ביוני 1957–1965)  אן דרויאן (1 ביוני 1981–20 בדצמבר 1996) 
 צאצאים:  דוריון סייגן, Sasha Sagan, ג'רמי סייגן, Samuel Sagan, בפסקה זו רשומה אחת נוספת שטרם תורגמה 
 הערות:  על שמו מוענק פרס קרל סייגן
 carlsagan.com
 תרומות עיקריות
 פרויקט סט"י, דיסקית פיוניר, סרטים פופולריים
 חתימה:   
 
קרל אדוארד סֶיְיגֶן (באנגלית: Carl Edward Sagan‏; 9 בנובמבר 1934 – 20 בדצמבר 1996) היה אסטרונום יהודי-אמריקאי, קוסמולוג, אסטרופיזיקאי, אסטרוביולוג, וסופר מדע בדיוני ומדע פופולרי. תרומתו המדעית הידועה ביותר היא מחקרו בנושא חיים מחוץ לכדור הארץ והדגמת ייצור חומצות אמינו מכימיקלים בסיסיים באמצעות קרינה.
סייגן התעניין בנושאי קוסמולוגיה, אקסוביולוגיה, חקר המוח, בינה מלאכותית, עתידנות ועוד. הוא הרצה בתחומים אלה וכתב עשרות ספרים פופולריים, שהיו לרבי מכר.
גולת הכותרת של פעילותו ההסברתית בתחום האסטרונומיה הייתה בסדרת הטלוויזיה "קוסמוס". בסדרה זו מוצגת ההיסטוריה של התגבשות תפיסת האסטרונומיה כמו גם תולדות התפתחות התרבות על כדור הארץ. הסדרה, אותה ערך והגיש, הוקרנה בעשרות מדינות וזכתה לפופולריות רבה.
ביוגרפיה

קרל סייגן נולד בברוקלין, ניו יורק למשפחה יהודית-רפורמית. אביו, שמואל סייגן, היה מהגר מהעיר קמניץ-פודולסקי באוקראינה, אז באימפריה הרוסית. הוא עבד כפועל במפעל טקסטיל. אימו, רחל (רייצ׳ל) מולי (לבית גרובר), הייתה עקרת בית מניו יורק. קרל נקרא על שם חיה קלרה, סבתו מצד אימו.
ב-1948, עברה משפחתו לעיירה ראהווי, בניו ג'רזי, לצורך עבודתו של אביו, שם סיים את לימודי התיכון ב-1951. סייגן היה תלמיד מצטיין אבל היה משועמם בגלל שיעורים לא מאתגרים ומורים חסרי השראה. המורים שלו הבינו זאת וניסו לשכנע את הוריו לשלוח אותו לבית ספר פרטי, המנהל אמר להם, "הילד הזה צריך ללכת לבית ספר לילדים מחוננים, יש לו משהו באמת מדהים". עם זאת, להוריו לא היו האמצעים הכלכליים לאפשר זאת.
בגיל 16 הוא התקבל ללימודים באוניברסיטת שיקגו. בהיותו סטודנט לתואר ראשון הוא עבד במעבדה של הגנטיקאי הרמן מולר וכתב תזה על מקורות החיים עם הכימאי הפיזיקלי הרולד יורי. הוא קיבל תואר ראשון בפיזיקה בשנת 1955 ותואר שני בפיזיקה בשנת 1956, והשלים דוקטורט בשנת 1960 עם עבודת גמר בשם 'מחקרים פיזיקליים של כוכבי הלכת' שהוגשה למחלקה לאסטרונומיה ואסטרופיזיקה.
הוא ניצל את חודשי הקיץ של לימודי התואר השני כדי לעבוד עם האסטרונום ג'ררד קויפר, הפיזיקאי ג'ורג' גאמוב והכימאי מלווין קלווין. הכותרת של עבודת הגמר של סייגן משקפת את תחומי העניין המשותפים שלו עם קויפר, שלאורך שנות ה-50 היה נשיא הוועדה הבינלאומית לאסטרונומיה ל"מחקרים פיזיקליים של כוכבי לכת ולוויינים". ב-1958 עבדו השניים על הפרויקט הצבאי המסווג A119, תוכנית סודית של חיל האוויר האמריקאי לפוצץ ראש נפץ גרעיני על הירח.
ביוגרפיה > קריירה

בשנים 1960–1962 סייגן היה עמית מחקר באוניברסיטת קליפורניה בברקלי. הוא פרסם מאמר ב-1961 בכתב העת Science על כוכב הלכת נוגה שזכה להד חיובי, באותה עת גם עבד בצוות הגשושית מארינר 2 של נאס"א.
אחר כך עבר לאוניברסיטת הרווארד, לאחר שהאסטרונומים פרד וויפל ודונלד מנזל הציעו לו משרת מרצה במוסד. סייגן הרצה, ביצע מחקר וייעץ לסטודנטים לתארים מתקדמים בהרווארד בשנים 1963–1968, בנוסף, עבד במצפה הכוכבים האסטרופיזי של סמית'סוניאן, הממוקם אף הוא בקיימברידג', מסצ'וסטס. לאחר שלא קיבל קביעות בהרווארד הוא עבר לאוניברסיטת קורנל, שם התמנה לפרופסור מן המניין בשנת 1971.
סייגן היה בין המדענים הבולטים שהאמינו באפשרות סבירה לקיום חיים תבוניים מחוץ לכדור הארץ, אך יחד עם זה טען בתוקף שעד כה לא נמצאו ראיות מספקות כדי להוכיח זאת, וגילה בספריו ביקורת וספקנות רבה כלפי אלה הטוענים על מציאות חוצנים בכדור הארץ בעבר או בהווה. הוא הביע את עמדתו בפתיח לספרו "מוחו של ברוקה": "באשר לי, קל לי יותר להאמין בקיום של ציוויליזציות ברחבי היקום, מאשר להאמין כי אנו הציוויליזציה היחידה הקיימת", בספרו "עולם רדוף שדים" אמר "אתפלא מאוד אם יתגלה שאין אינטליגנציה חיצונית, אבל כמובן עד כה אין ראיות מספקות לכך".
לסייגן היה חלק רב במשלוחי גשושיות לרחבי מערכת השמש, וכן היה לו חלק בעיצוב המסר של דיסקית פיוניר שהוצמדה ל"פיוניר 10", החללית הראשונה שעזבה את מערכת השמש. הדיסקית אמורה להיות מיועדת ליצורים תבוניים שייתכן ו"יצודו" אותה.
ביוגרפיה > הישגים מדעיים

תרומותיו של סייגן היו מרכזיות לגילוי טמפרטורות פני השטח הגבוהות של כוכב הלכת נוגה. בתחילת שנות ה-60 איש לא ידע בוודאות את התנאים הבסיסיים של פני השטח של נוגה, והוא העלה את האפשרויות במאמר שנוגה יבשה וחמה מאוד בניגוד ל"גן העדן הרגוע" שאחרים דמיינו באותה עת. הוא חקר גלי רדיו מנוגה והגיע למסקנה שטמפרטורת פני השטח בה היא 500 מעלות צלזיוס. כמדען אורח במעבדה להנעה סילונית של נאס"א, הוא תרם למשימות הראשונות של תוכנית מארינר לנוגה, ועבד על התכנון והניהול של הפרויקט. הגשושית מרינר 2 אישרה את מסקנותיו על תנאי השטח של נוגה ב-1962.
סייגן היה בין הראשונים שהניחו שירחו של שבתאי, טיטאן, עשוי להחזיק אוקיינוסים של תרכובות נוזליות על פניו וכי ירחו של צדק, אירופה, עשוי להחזיק אוקיינוסים תת-קרקעיים של מים. הדבר אושר מאוחר יותר בעקיפין על ידי הגשושית גלילאו. תעלומת האובך האדמדם של טיטאן נפתרה גם היא בעזרתו של סייגן. האובך האדמדם התגלה כנובע ממולקולות אורגניות מורכבות שיורדות ללא הרף על פני השטח של טיטאן. סייגן ועמיתו בקורנל אדווין ארנסט סלפטר העלו השערות לגבי החיים בענני צדק, בהתחשב בהרכב האטמוספירי הצפוף של כוכב הלכת העשיר במולקולות אורגניות. הוא חקר את וריאציות הצבע שנצפו על פני מאדים והגיע למסקנה שהם לא שינויים עונתיים או צמחיים כפי שהרוב סברו.
סייגן תרם עוד תובנות לגבי האטמוספירות של נוגה וצדק, כמו גם על השינויים עונתיים על מאדים. הוא גם היה בין הראשונים לזהות את ההתחממות הגלובלית כסכנה מתגברת מעשה ידי אדם, והשווה אותה להתפתחות הטבעית של נוגה לכוכב לכת חם ועוין חיים, באמצעות מעין אפקט חממה שיצא מכלל שליטה. הוא העיד בפני הקונגרס האמריקאי ב-1985 שאפקט החממה ישנה את מערכת האקלים של כדור הארץ.
ב-1971 הדגים ייצור חומצות אמינו מכימיקלים בסיסיים באמצעות קרינה, לאחר שב-1970 תמך בניסויים שהוכיחו את אפשרות יצירתן גם בהלמים הנוצרים תוך כדי מעבר מטאורים ומטאוריטים באטמוספירת כדור הארץ.
יצירתו

סייגן עסק גם בכתיבת ספרי מדע בדיוני. ספרו "Contact" (יצא לאור בהוצאת "מסדה" בשם "מגע") הפך גם לסרט מצליח בכיכובה של ג'ודי פוסטר. העלילה עוסקת בניסיונות ליצור קשר רדיו עם חיים מחוץ לכדור הארץ, ובמדענית השואפת להיות הראשונה ביצירת קשר מסוג זה.
ספרו לפני האחרון הוא "עולם רדוף שדים", ספר בו הוא מביע קריאה לחברה להתרחק מנושא האמונות הטפלות ולחפש פתרון לשאלות ובעיות במדע. המוטו של הספר הוא: "מוטב להדליק נר מאשר לקלל את החושך".
ספרו האחרון של סייגן הוא "מיליארדים ומיליארדים", והוא מציג בו את הידע הנצבר במדעי הטבע, במתמטיקה ובמדעי החלל ושימושיו בחיי היומיום.
יצירתו > ספריו

Planets (LIFE Science Library), Sagan, Carl, Jonathan Norton Leonard and editors of Life, Time, Inc., 1966
Intelligent Life in the Universe, I.S. Shklovskii coauthor, Random House, 1966, ISBN 1-892803-02-X (republished in 1998 by Emerson-Adams Press)
UFOs: A Scientific Debate, Thornton Page coauthor, Cornell University Press, 1972
Communication with Extraterrestrial Intelligence. MIT Press, 1973
Mars and the Mind of Man, Sagan, Carl, et al., Harper & Row, 1973
Cosmic Connection: An Extraterrestrial Perspective, Jerome Agel coauthor, Anchor Press, 1973, ISBN 0-521-78303-8
Other Worlds. Bantam Books, 1975
Murmurs of Earth: The Voyager Interstellar Record, Sagan, Carl, et al., Random House, 1978, ISBN 0-394-41047-5
The Dragons of Eden: Speculations on the Evolution of Human Intelligence, Ballantine Books, 1978, ISBN 0-345-34629-7 - על ספר זה זכה בפרס פוליצר ב-1978
Broca's Brain: Reflections on the Romance of Science. Ballantine Books, 1979, ISBN 0-345-33689-5
Cosmos. Random house, 1980. Random House New Edition, May 7, 2002, ISBN 0-375-50832-5
The Cold and the Dark: The World after Nuclear War, Sagan, Carl et al., Sidgwick & Jackson, 1985
Comet, Ann Druyan coauthor, Ballantine Books, 1985, ISBN 0-345-41222-2
Contact. Simon and Schuster, 1985; Reissued August 1997 by Doubleday Books, ISBN 1-56865-424-3
A Path Where No Man Thought: Nuclear Winter and the End of the Arms Race, Richard Turco coauthor, Random House, 1990, ISBN 0-394-58307-8
Shadows of Forgotten Ancestors: A Search for Who We Are, Ann Druyan coauthor, Ballantine Books, October 1993, ISBN 0-345-38472-5
Pale Blue Dot: A Vision of the Human Future in Space (נקודה כחולה חיוורת), Random House, November 1994, ISBN 0-679-43841-6
The Demon-Haunted World|The Demon-Haunted World: Science as a Candle in the Dark. Ballantine Books, March 1996, ISBN 0-345-40946-9, 480 pgs (note: the book was first published and copyrighted in 1995 with an errata slip inserted)
Billions and Billions: Thoughts on Life and Death at the Brink of the Millennium, Ann Druyan coauthor, Ballantine Books, June 1997, ISBN 0-345-37918-7
The Varieties of Scientific Experience: A Personal View of the Search for God, Carl Sagan (writer) & Ann Druyan (editor), 1985 Gifford lectures, Penguin Press HC, November 2006, ISBN 1-59420-107-2
יצירתו > ספריו > ספריו שתורגמו לעברית

דרקוני גן עדן: הרהורים על התפתחות אינטליגנציה האנושית (1978) / קרל סגן. תרגמה ליאורה שגב, תל אביב: הוצאת רשפים, תש"ם 1979.
מגע (1985) / קרל סאגאן. תרגמו שלי ומיכאל תמרי, גבעתים: מסדה, 1986. מהדורה נוספת: קונטקט, תל אביב: מודן הוצאה לאור, 1997.
מוחו של ברוקה: הרהורים על הרומאנסה של המדע (1979) / קארל סאגאן. תרגמה נעמי כרמל, תל אביב: ספרית מעריב, 1981.
עקבות מן העבר (1993) / קארל סייגן, אן דרויאן. תרגם יוסף אשכול, אור יהודה: ספרית מעריב, תשנ"ד 1994.
עולם רדוף שדים: המדע כנר בעלטה (1996) / קרל סייגן. תרגם עמנואל לוטם, עורך מדעי: מיקי אלעזר, אור יהודה: הד ארצי, תשנ"ז 1997.
ביליונים וביליונים: מחשבות על חיים ועל מוות על סף המילניום (1997) / קרל סייגן. תרגם עמוס כרמל, אור יהודה: ספרית מעריב, תשס"ב 2002.
יצירתו > קוסמוס

ב-1980 כתב סייגן את סדרת הטלוויזיה "קוסמוס" יחד עם אשתו, אן דרויאן, וסטיבן סוטר. הסדרה, בת 13 פרקים בהגשת ועריכת סייגן, עסקה בנושאים מדעיים, בין השאר במקור החיים ומקומנו ביקום. הסדרה, ששודרה ב-PBS, הפכה לסדרה הנצפית ביותר של הרשת וזכתה בפרס אמי ובפרס פיבודי.
חיים אישיים ואמונותיו

סייגן היה נשוי שלוש פעמים. ב-1957 התחתן עם הביולוגית לין מרגוליס. לזוג נולדו שני ילדים, ג'רמי ודוריון; נישואיהם הסתיימו ב-1964. ב-1968 התחתן עם האמנית לינדה זלצמן. לזוג נולד ילד משותף, ניק סייגן. הם התגרשו ב-1981. במהלך נישואים אלו, הוא התמקד מאוד בקריירה שלו, גורם שאולי תרם לגירושיו. בשנת 1981, התחתן עם הסופרת אן דרויאן, עימה גם כתב ארבעה מספריו (ראו להלן). נולדו להם שני ילדים, אלכסנדרה (המכונה סשה) וסמואל. סייגן ודרויאן נשארו נשואים עד מותו ב-1996.
בינואר 1986 ביקר בישראל כאורח הכבוד של כינוס הקונגרס היהודי העולמי.
ב-1996, לאחר מאבק ארוך במחלת דם נדירה, אשר כלל שלוש השתלות מח עצם, נפטר סייגן מדלקת ריאות בגיל 62.
חיים אישיים ואמונותיו > דעותיו על הדת

סייגן כתב תכופות על דת והקשר בין דת למדע, והביע את הספקנות שלו לגבי התפיסה המקובלת של אלוהים כיצור דמוי בן אנוש. לדוגמה כתב:
יש אנשים שחושבים שאלוהים הוא גבר גדול ובהיר עם זקן לבן ארוך, שיושב על כס המלכות אי שם למעלה בשמיים, עסוק בחישוב נפילתו של כל דרור. אחרים - למשל ברוך שפינוזה ואלברט איינשטיין - ראו שאלוהים הוא בעצם סך כל החוקים הפיזיקליים המתארים את היקום. אני לא מכיר עדות משכנעת לפטריארכים אנתרופומורפיים השולטים בגורל האנושי מנקודת מבט שמימית נסתרת כלשהי, אבל יהיה זה טירוף להכחיש את קיומם של חוקים פיזיקליים.
סייגן כתב רבות על דת ועל יחסיה עם המדע, תוך שהוא מבקר את הקונספט הקונבנציונלי של אלוהים כישות בעלת אינטליגנציה. הוא לא האמין באלוהות פרטית, החזיק גישה סקפטית לגבי קיומו של אל בורא, וביקר את הדת. לעיתים הוא נחשב לאתאיסט, אך הוא עצמו ביקר את המונח, באומרו "אתאיסט צריך לדעת הרבה יותר ממה שאני יודע. אתאיסט הוא אדם שיודע שאלוהים לא קיים. בהגדרות מסוימות אתאיזם הוא נורא טיפשי." דעותיו פורשו לעיתים כצורה של פאנתאיזם, והן הושוו לאלה של איינשטיין ושל שפינוזה. בתשובה לשאלה מ-1996 על דעותיו התאולוגיות ענה "אני אגנוסטי". סייגן צידד בכך שהרעיון של היוצר של היקום היה קשה להוכחה או לשלילה וכן שהגילוי המדעי היחיד שעשוי לשנות את זה, הוא יקום אין-סופי.
פרסים והוקרה

Solstice Award (2013)
מדליית רווחת הכלל (1994)
היכל התהילה הבנילאומי של החלל (2004)
Harold Masursky Award for Meritorious Service to Planetary Science (1991)
פרס הוגו להצגה הדרמטית (1998)
פרס הוגו לעבודה הקשורה הטובה ביותר (1981)
הרצאת לאו סילארד (1985)
פרס קאיפר (1998)
פרס קלפמקה-רוברטס (1974)
פרס פוליצר לספרי עיון כלליים (1978)
הומניסט השנה (1981)
פרס לוקוס לנובלה הראשונה הטובה ביותר (1986)
פרס קרל סייגן להבנה ציבורית של המדע (1993)
מדליית ארסטד (1990)
עמית הוועדה למחקר סקפטי
מדליית נאס"א להישג יוצא דופן
היכל התהילה של ניו ג'רזי
פרס ג'יימס פארקס מורטון לבין-דתיות
מדליית נאס"א לשירות ציבורי מצטיין
ראו גם

אמת המידה של סייגן
הערות שוליים

1 2  חנוך מרמרי, עוד הזדמנות לגלות את הקוסמוס, חדשות, 28 בדצמבר 1984
↑  תום שגב, מכת ירח - מדוע רצה חיל האוויר האמריקאי לפוצץ מתקן גרעיני על הירח, באתר הארץ, 7 בדצמבר 2012
↑  עמוס כרמל, הבשורה של קארל סאגאן, דבר, 1 בספטמבר 1978
↑  The Demon-Haunted World: Science as a Candle in the Dark, עמ' 170
↑   Carl Sagan testifying before Congress in 1985 on climate change, סרטון בערוץ "carlsagandotcom", באתר יוטיוב (אורך: 16:54)
↑  Sagan Carl, Khare B.N. (30 July 1971) Long-Wavelength Ultraviolet Photoproduction of Amino Acids on the Primitive Earth, Science
↑  Bar-Nun, A., Bar-Nun, N., Bauer, S.H., Sagan, C,+. (24 April 1970) Shock synthesis of amino acids in simulated primitive environments, Science 168 470-473
↑  חנוך מרמרי, ובכדור הארץ יש חיים אינטליגנטיים?, חדשות, 31 בינואר 1986
↑  Sagan, Carl (12 בפברואר 1986). "Chapter 23". Broca's Brain: Reflections on the Romance of Science. Ballantine Books. p. 330. ISBN 0345336895. {{cite book}}:  (עזרה)
↑  Quotes on Religion - Carl Sagan
↑  Sagan, Carl (1996). The Demon Haunted World: Science as a Candle in the Dark. New York: Ballantine Books. p. 278. ISBN 0-345-40946-9.
↑  Wakin, Edward (במאי 1981). "God and Carl Sagan: Is the Cosmos Big Enough for Both of Them?". U.S. Catholic: 19–24. נבדק ב-7 באפריל 2012. {{cite journal}}:  (עזרה)
↑  Tracy, David. "Kenosis, Sunyata, and Trinity: A Dialogue with Masao Abe." In The Emptying God: A Buddhist-Jewish-Christian Conversation, eds. John B. Cobb Jr., and Christopher Ives. Maryknoll, N.Y.: Orbis, 1990, pg. 52, ISBN 8170304903
↑  Head, Tom. "Conversations with Carl". Skeptic. 13 (1): 32–38.
↑  Sagan, Carl (1997) [Originally published 1995]. The Demon-Haunted World: Science as a Candle in the Dark (1st Ballantine Books ed.). New York: Ballantine Books. p. 278. ISBN 978-0-345-40946-1. LCCN 95034076.
| --- | --- |
בקרת זהויות :  NLI: 987007267313505171  PLWABN: 9810661942505606  BIBSYS: 90113600  BNC: 000041523  BNE: XX989452  BnF: cb12375841d (data)  CANTIC: a10577129  CiNii: DA00690317  GND: 115873937  ICCU: CFIV016174  ISNI: 0000 0001 2128 2295  LCCN: n79064998  LNB: 000316009  MusicBrainz: 5d63a48c-16fc-4515-be15-c97bf0b3e396  MGP: 226265  NDL: 00455136  NKC: jn19990007295  NLA: 35471465  NLG: 198112  NLK: KAC199623911  NSK: 000575795  NTA: 068616813  RERO: 02-A003777686  SELIBR: 266983  SNAC: w6qg9j97  SUDOC: 032799128  Trove: 965042  VIAF: 36997809   WorldCat (עם VIAF): 36997809
אות מלחמת לבנון השנייה

| --- | --- |
 
 פרטים
 מדינה:  ישראל ישראל
 סוג:  אות מערכה
 המעניק:  שר הביטחון
 למען:  השתתפות במלחמת לבנון השנייה
 זכאות:  חיילים ואזרחים על פי קריטריונים
 נוסד:  2 בספטמבר 2007 
 הענקות
 הוענק לראשונה:  2 בספטמבר 2007
 היררכיה
 הבא:  אות מערכת צוק איתן
 הקודם:  אות המערכה ברצועת הביטחון בלבנון
 
אות מלחמת לבנון השנייה הוא אות מערכה המוענק על ידי צה"ל או משרד הביטחון למשתתפים במלחמת לבנון השנייה, מכוח החלטות ועדת השרים לענייני סמלים וטקסים. בגלל אופי המערכה, והמעורבות העמוקה של אזרחים בעורף, הוענק האות לאלפים רבים של אזרחים, בשונה מאותות מערכה אחרים של מדינת ישראל.
האות מוענק בהתאם לתקנות העיטורים בצבא הגנה לישראל (אות מלחמת לבנון השנייה - קביעת זכאים), התשס"ח-2007, ותקנות העיטורים בצבא הגנה לישראל (אות מלחמת לבנון השנייה - קביעת אזרחים זכאים), התשס"ח-2007.
חלוקת האות החלה ב-2 בספטמבר 2007 בטקס חלוקת עיטורים וצל"ש רמטכ"ל לחיילים מצטיינים במלחמה.
משמעות הצבעים באות

האות שואב השראה מעיצובו של אות מערכת שלום הגליל (מלחמת לבנון הראשונה) אדום כדם הנופלים, כתום לסימול העורף שנפגע בלחימה (כתום הוא צבעו של פיקוד העורף), ירוק אדום ולבן לסימול דגל לבנון ועץ הארז, כחול ולבן כצבעי דגל המדינה.
עד להוצאת אות זה, היו האותות עשויים מבד. בעת חלוקת האות הוחלפו כלל האותות לסיכות עשויות מתכת בציפוי אמייל, קיימים חיילים רבים הטוענים שבשל כך האות לא אסתטי.
זכאות לאות

אות מלחמת לבנון השנייה מוענק למי שעומד באחד מהתבחינים הבאים:
האות מוענק:
לחייל ששירת בצה"ל בשירות סדיר או בשירות מילואים פעיל תקופה של 3 ימים רצופים לפחות בתקופה הקובעת, שהיא מיום ט"ז בתמוז ה'תשס"ו (12 ביולי 2006) עד יום כ' באב התשס"ו (14 באוגוסט 2006).
לחייל ששירת בתקופה הקובעת פחות מ-3 ימים רצופים אולם הוא נעלם בתקופת שירותו ומאז לא נודעו עקבותיו, נפל, נשבה או נפצע בתקופת שירותו, נחבל או חלה בתקופת שירותו ועקב שירותו או מחלתו הוחמרה בתקופת שירותו ועקב שירותו.
לאזרחים עובדי משטרת ישראל, שירות בתי הסוהר, שירות ביטחון כללי והמוסד אשר שירתו, עבדו או התנדבו בתקופה הקובעת 3 ימים רצופים לפחות.
לאזרחים , ובתנאי שעבדו או התנדבו בתקופה הקובעת לפחות 8 ימים רצופים במחוז הצפון או מחוז חיפה בתקופה הקובעת באחד מהגופים המפורטים:
משרדי ממשלה (עובדי משרד הביטחון - ללא הגבלה למחוז מסוים)
חברות ממשלתיות
חברות בת ממשלתיות
רשויות הכבאות
אגודת מגן דוד אדום
הרשויות המקומיות
תאגידים בשליטת הרשויות המקומיות
אנשי זק"א
בתי חולים
קציני ביטחון ביישובים האמורים
האגודה למען החייל והחברות הבנות שלה
תאגידים שהוקמו על פי חוק
המוסדות הלאומיים - ההסתדרות הציונית העולמית, הסוכנות היהודית לארץ ישראל, הקרן הקיימת לישראל והגופים המסועפים לכל אחד מהם.
כמו כן הוחלט שהאות יוענק ליישובים שנפגעו במהלך המלחמה.
ב-14 בינואר 2009 אושר תיקון לתקנות, ולפיו אנשי מערך הכבאות ואנשי מגן דוד אדום יהיה זכאים לאות, ללא הגבלה לאזור הצפון.
ביקורת על האות מצד לוחמים בצה"ל

בתקשורת הישראלית החלו להופיע דיווחים על רגשות מעורבים של לוחמים בצה"ל, ביחס לאות. גם בפורומים אינטרנטיים שונים ניתן ביטוי לסלידה של לוחמים מהאות, מטעמים הנעים בין ניהולה הכושל של המלחמה לאי הצדק שבחלוקה גורפת של האות לכלל חיילי צה"ל ללא קשר למעורבותם בלחימה.
בתגובה רשויות הצבא הודיעו שיחייבו את מקבלי האות לענדו ואף יעמידו למשפט חיילים שיתפסו מהלכים עם מדי א' ללא האות.
בשנת 2008 החזיר חבר הכנסת לשעבר מוסי רז את אות המלחמה שקיבל עם סיום שירות מילואים ביחידתו. רז כתב לראש הממשלה אהוד אולמרט כי זו הייתה מלחמה מיותרת שגרמה לפגיעה ולהרג בחיילים ובאזרחים, וכי החזרת האות אולי תזכיר לאולמרט למנוע את המלחמה הבאה.
הערות שוליים

↑  אותות המערכה בצה"ל, באתר מתגייסים
1 2  יהושע בריינר‏, צה"ל מחייב לענוד את אות מלחמת לבנון השנייה, באתר וואלה, 23 בדצמבר 2007
↑  אמיר בוחבוט, הפרחים לעורף: אות מיוחד יוענק ליישובי הצפון, nrg, 18/12/07
↑  טליה רוט, הכבאים יקבלו את אות מלחמת לבנון השנייה, 14 בינואר 2009.
↑  פליקס פריש, תופעה: מתביישים לענוד את אות המלחמה, nrg‏, 19/12/2007
↑  ידיעה של כרמלה מנשה בקול ישראל, 27/2/2008
| אותות ועיטורים ישראליים |
| --- | --- | --- |
| עיטורי צה"ל | עיטור הגבורה • עיטור העוז • עיטור המופת • ציון לשבח • אות הערכה מטעם הרמטכ"ל • אות מצטיין הרמטכ"ל • אות מצטיין הנשיא • מצטיין שר הביטחון • אותות הערכה והוקרה  של חיל האוויר |  |
| עיטורי המשטרה, השב"ס וכבאות והצלה | עיטור הגבורה • עיטור האומץ • עיטור המופת • עיטור השירות • עיטור ההתנדבות |  |
| אותות מערכה | מלחמת הקוממיות • מלחמת סיני • מלחמת ששת הימים • מלחמת ההתשה • מלחמת יום הכיפורים • מערכת שלום הגליל • המערכה ברצועת הביטחון • מלחמת לבנון השנייה • מערכת צוק איתן |  |
| אותות שירות | אות השומר • אות ניל"י • אות ההגנה • אות האצ"ל • אות הלח"י • עיטור אסורי שלטון המנדט  עיטור לוחמי המדינה • אות ההתנדבות • אות הלוחם בנאצים • אות המשמר |  |
| אחר | אות השירות המבצעי • פרס ביטחון ישראל • אות הוקרה מטעם האלוף • אות השירות בישראל • אות המעפיל • נס הקוממיות • אות קטמון (בוטל) |  |
| ראו גם | סיכות צה"ל • ועדת השרים לענייני סמלים וטקסים |  |
| 0 | 1 | 2 |
| --- | --- | --- |
| הקודם: אות המערכה ברצועת הביטחון בלבנון | אות מלחמת לבנון השנייה  12 ביולי 2006 - 14 באוגוסט 2006 | הבא: אות מערכת צוק איתן |
תעודה הנלווית לאות מלחמת לבנון השנייה - מטעם צה"ל
תעודה הנלווית לאות מלחמת לבנון השנייה - מטעם צה"ל